OzLabs/hebrew-wiki-articles huggingface dataset:
רונית ויגלר

רונית ויגלר (נולדה בשנת 1970) היא דוגמנית ועורכת דין ישראלית. הייתה אחת הדוגמניות הבולטות בישראל בשנות ה-80 של המאה ה-20.

==ביוגרפיה==
ויגלר נולדה וגדלה בתל אביב כאחת משלושה ילדים לאבא מורה ומנהל בית ספר, ואמא מנהלת חשבונות.

== קריירה ==

=== דוגמנות ===
היא החלה לדגמן בגיל 14. היא הופיעה תחילה במגזין של גדעון אוברזון ואחר כך הוזמנה על ידי מארגן תצוגות אופנה להשתתף באירועים שלו באופן קבוע.

בגיל 16 הצטלמה לסרטון פרסומת בו נכנסה, מרוחה בתכשיר, לתא זכוכית מלא ביתושים.

היא למדה בתיכון עירוני א' ובמקביל דגמנה לחברת בגדי הים פלפל והופיעה על שערי מגזינים רבים. בשנות ה-90 נודעה בפרסומת שהופיעה לסנו. ב-2004 הופיעה בסרט "בלאק ג'ק".

בנוסף עבדה כמאמנת ספינינג<ref name=":0" />

=== עריכת דין ===
בגיל 35 החלה ללמוד משפטים. היא בעלת תואר ראשון ממכללת שערי משפט, וכיום היא עורכת דין לדיני משפחה, בעלת משרד עורכי דין.

== חיים אישיים ==
ויגלר גרושה וסבתא לנכדה מבנה, סאן מייליך, שהוא דוגמן, יוצר ומוזיקאי, ומתגוררת בסלוניקי<ref name=":0" />

== קישורים חיצוניים ==

*
*
*
*
==הערות שוליים==

קטגוריה:דוגמניות ישראליות
קטגוריה:דוגמנים ישראלים
קטגוריה:עורכות דין ישראליות
קטגוריה:עורכי דין ישראלים
קטגוריה:בוגרות תיכון עירוני א' (תל אביב)
קטגוריה:בוגרי תיכון עירוני א' (תל אביב)
קטגוריה:בוגרות המרכז האקדמי שערי מדע ומשפט
קטגוריה:בוגרי המרכז האקדמי שערי מדע ומשפט
קטגוריה:ישראליות שנולדו ב-1970
קטגוריה:ישראלים שנולדו ב-1970
סיטרואן טוביק

סיטרואן טוביק (בצרפתית Citroën Tubik) היא מכונית קונספט, בתצורת רכב מסחרי אשר הוצגה על ידי יצרנית הרכב הצרפתית סיטרואן בשנת 2011.

==תכונות הדגם==
הדגם הוצג לראשונה ב-15 בספטמבר 2011 בתערוכת המכוניות של פרנקפורט.

הדגם התבסס בעיצוב החיצוני ובממדים על דגמי ה-המסחריות: סיטרואן H ואן, (1947–1981) וה-"Citroën TUB" (1939–1941).

הדגם מוגדר כרכב הנעה היברידית המשלב מנוע דיזל ומנוע חשמלי.

ההנעה היברידית בסיטרואן טוביק משלבת שני סוגי מנועים, מנוע בעירה פנימית מסוג מנוע דיזל עם מנוע חשמלי. המטרה בשילוב המנועים היא נצילות טובה יותר של הדלק, חיסכון בעלות נסיעה, ופליטת מזהמים מופחתת מהמכונית.

בדגם הסיטרואן טוביק 9 מקומות ישיבה, מודולריים. המושבים הקדמיים יכולים להיות מסובבים ב-360°. המושב המרכז יכול להתקפל כשולחן עבודה או בשימוש משותף עם המושב האחורי כמו מיטה רציפה.

קיימת אפשרות של קיפול המושבים, מצב היוצר חלל גדול למטען.

== תמונות ==
<gallery mode="packed" heights="160">
קובץ:L103 - Citroen - Tubik.JPG | סיטרואן טוביק
קובץ:Conservatoire Citroen 199 Citroen Tubik (10159711176).jpg| סיטרואן טוביק
קובץ:Paris Motor Show 2012 (8065267794).jpg | סיטרואן טוביק
קובץ:Citroën Tubik (rear quarter).jpg | סיטרואן טוביק
קובץ:Conservatoire Citroen 199 Citroen Tubik (10159711176).jpg | סיטרואן טוביק
קובץ:Paris Motor Show 2012 (8065264971).jpg | סיטרואן טוביק
קובץ:Paris Motor Show 2012 (8065264228).jpg| סיטרואן טוביק
קובץ:Paris Motor Show 2012 (8065262166).jpg | סיטרואן טוביק
קובץ:Citroën - Tubik - Mondial de l'Automobile de Paris 2012 - 201.jpg | סיטרואן טוביק בתערוכת המכוניות העולמית ב-פריז, 2012
קובץ:Mondial de l'Automobile 2012, Paris - France (8648508172).jpg | סיטרואן טוביק
</gallery>

==עיצוב==
הדגם התבסס בעיצוב החיצוני ובממדים על דגמי המסחריות: סיטרואן H ואן, (יוצר בין השנים 1947–1981) והסיטרואן TUB (יוצר בין השנים 1939–1941)
<gallery mode="packed" heights="160">
קובץ:Citroen H van (15129293549) (2).jpg|סיטרואן H ואן
קובץ:Tub.jpg|סיטרואן TUB
</gallery>

==ראו גם==
* הנעה היברידית

==לקריאה נוספת==
* [http://www.citroenet.org.uk/prototypes/tubik/tubik.html סיטרואן טוביק]
* [https://jalopnik.com/5839801/5839801/the-citroen-tubik-retro-future-space-van-of-our-dreams סיטרואן טוביק - מכונית החלומות] ( The Citroën Tubik, retro-future space van of our dreams )

== קישורים חיצוניים ==

* [https://www.youtube.com/watch?v=liSJ14Ik8RU סיטרואן טוביק] (3:26 דקות), יו-טיוב

==הערות שוליים==

טוביק
קטגוריה:מכוניות צרפתיות
קטגוריה:מכוניות מסחריות
קטגוריה:מכוניות היברידיות
קטגוריה:מכוניות קונספט
קטגוריה:דגמי מכוניות שהושקו ב-2011
יהודה ישעיהו גליק

הרב ישעיהו יהודה גליק (נולד ב-11 בספטמבר 1950) הוא רב ציוני דתי, אב"ד בבית הדין הרבני באריאל ובעבר שימש כדיין בבית הדין הרבני טבריה צפת, אב"ד בבית הדין הרבני בפתח תקווה ור"מ בישיבת ברכת משה במעלה אדומים.

==ביוגרפיה==
נולד וגדל בנתניה. למד בישיבה התיכונית בני עקיבא שבעיר. למד שנתיים בישיבת מרכז הרב. לאחר למד במסגרת מסלול ההסדר בישיבת כרם ביבנה ובמהלכו שירת בצבא כלוחם. אחר כך למד כשנה בישיבת הכותל ולאחר מכן כשמונה שנים בכולל פסגות במהלכן סיים את מבחני הדיינות. במשך למעלה מעשור כיהן כר"מ בישיבת ברכת משה במעלה אדומים. 

התמנה תחילה לכהן כדיין בבית הדין הרבני טבריה צפת והיה לדיין הציוני הדתי הראשון בוגר ישיבת הסדר. ב-3 בינואר 1988 התמנה לכהן כדיין בבית הדין הרבני בפתח תקווה. ב-3 בספטמבר 2012 התמנה לכהן כאב"ד הרבני בפתח תקווה. החל מדצמבר 2018 עבר לכהן כאב"ד בית הדין הרבני באריאל.

חתניו הם הרב אורי שטטנר (בנו של הרב שמחה שטטנר), ראש הישיבה התיכונית ביישוב חרשה, הרב ינון ויסמן, חוקר במכון הלכה ברורה וראש כולל בישיבת מרכז הרב והרב עזרא פאטשינו (בנו של הרב מאיר פאטשינו), רב היישוב לשם.

מחותן של הרב שמואל אליהו.

==קישורים חיצוניים==
* [http://www.daat.ac.il/daat/psk/nosim.asp?dayan=271 פסקי דין באתר דעת]
* [http://asif.co.il/%d7%9b%d7%9c-%d7%94%d7%a1%d7%a4%d7%a8%d7%99%d7%99%d7%94/?wpfb_s=%D7%94%D7%A8%D7%91+%D7%99%D7%94%D7%95%D7%93%D7%94+%D7%92%D7%9C%D7%99%D7%A7&submit=%D7%97%D7%99%D7%A4%D7%95%D7%A9 מאמריו שהתפרסמו בכתבי העת מעליות וכתלנו]

קטגוריה:בוגרי ישיבת מרכז הרב
קטגוריה:בוגרי ישיבת כרם ביבנה
קטגוריה:בוגרי ישיבת הכותל
קטגוריה:בוגרי ישיבת בני עקיבא נתניה
קטגוריה:רבני ישיבת ברכת משה
קטגוריה:רבני הציונות הדתית בישראל
קטגוריה:דייני בתי הדין הרבניים
קטגוריה:בוגרי מכון בני דוד פסגות
קטגוריה:אבות בתי דין
קטגוריה:ישראלים שנולדו ב-1950
לנה גרק

לנה גרק (נולדה ב-29 בפברואר 1988) היא דוגמנית ומנחת טלוויזיה גרמנייה.

==ביוגרפיה==
גרק נולדה במרבורג, לאחר גירושי הוריה היא עברה לגור עם אמה בעיירה בסקסוניה התחתונה, יש לה אחות וגם שתי אחיות למחצה מצד אביה.

ב-2006 היא ניגשה למבחני הבד עבור התוכנית "דוגמנית העל הבאה של גרמנייה" בהנחייתה של היידי קלום ושם זכתה במקום הראשון. עבור זכייתה היא קיבלה חוזה עם סוכנות IMG Models בפריז וצילום שער במגזין קוסמופוליטן הגרמני.

היא גם הופיעה במגזין האמריקאי גלאמור ובמגזין הצרפתי "Votre Beauté", בנוסף היא דגמנה לחברת H&M, צעדה שלוש פעמים בשבוע האופנה בברלין וב-2010 הופיעה בשבוע האופנה בניו יורק.

ב-2009 החלה להנחות את התוכנית "הטופ מודל הבאה של אוסטריה".

== קישורים חיצוניים ==

* 

* 
* 

קטגוריה:דוגמניות גרמניות
קטגוריה:מנחות טלוויזיה גרמניות
קטגוריה:זוכות הטופ מודל הבאה של גרמניה
קטגוריה:משתתפים בתוכניות מציאות גרמניות
קטגוריה:גרמניות שנולדו ב-1988
קטגוריה:גרמנים שנולדו ב-1988
אין מערבין שמחה בשמחה

אין מערבין שמחה בשמחה הוא כלל הלכתי, הקובע שאין לבצע פעולות של שמחה בזמן שעל האדם להיות עסוק בשמחה אחרת.

הכוונה אינה לאסור פעולות המבטאות את השמחה (כגון אכילת בשר ושתיית יין), שהן רצויות ומומלצות, אלא איסור על יצירת סיבה נוספת לשמחה בזמן בו קיים חיוב שמחה, כגון להינשא בימי חול המועד.
==מקור הכלל==
בתלמוד בבלי נלמד כלל זה מהפסוק בספר מלכים בו מתוארת חגיגת חנוכת בית המקדש הראשון שבנה שלמה המלך. בפסוק נאמר ששלמה המלך והעם חגגו במשך . מכפל הלשונות, "שבעת ימים ושבעת ימים" ו"ארבעה עשר יום", למדו שההפרדה בין שבעת ימי חגיגת חנוכת המקדש ובין שבעת ימי חג הסוכות שבאו לאחריהם הייתה מכוונת.

בתלמוד הירושלמי מובא מקור אחר. כשנשא יעקב אבינו את לאה אמנו ובא לשאת את רחל אמנו אמר לו לבן "מלא שבוע זאת" ומכאן שאין לערב שמחה בשמחה. לימוד זה מובא גם ברמב"ם.

לדעת התוספות אף שזו גזירת הכתוב, טעמה הוא בדומה לכלל שאין עושין מצוות חבילות חבילות, שצריך שליבו יהיה פנוי לשמחה אחת ולא יפנה את ליבו לשמחה אחרת.

==נידונים שונים==
* נישואין בפורים – על פי שו"ת הרשב"א פסק השולחן ערוך שמותר לשאת אשה בפורים. בעל מגן אברהם חולק על כך, ולדעתו אין לשאת בפורים משום שאין מערבין שמחה בשמחה. בשערי תשובה כתב שהמנהג הוא להתיר נישואין בפורים.

* ברית מילה ופדיון הבן בחול המועד – תוספות שאלו מהו טעם ההיתר לערוך סעודת ברית מילה או פדיון הבן בחול המועד. לגבי ברית מילה הנערכת בזמנה מותר הדבר כי אין לבטל את המילה בזמנה מטעם שאין מערבין שמחה בשמחה. לגבי מילה שלא בזמנה הדבר מותר או משום שאנו לא פוסקים את הכלל הזה ומותר לערב שמחה בשמחה או שרק סעודת נישואין נחשבת שמחה.

* ברכה אחת לשני חתנים – מותר לברך שבע ברכות פעם אחת לשני חתנים שנמצאים במקום אחד, ולדעת הרמ"א יש להימנע מכך משום עין הרע.

==קישורים חיצוניים==
* הרב ד"ר יהודה זולדן, [https://daf-yomi.com/DYItemDetails.aspx?itemId=1549 אין מערבין שמחה בשמחה], באתר פורטל הדף היומי
*
* 

==הערות שוליים==

קטגוריה:חול המועד
קטגוריה:ניבים וביטויים חז"ליים
קטגוריה:סעודות מצווה
Regime Fechado

Regime Fechado (באנגלית: Closed Regime, ובעברית: משטר סגור) הוא סינגל שהוקלט על ידי הצמד הברזילאי סימונה & סימריה. הסינגל יצא לאור ב-17 ביולי 2017, תחת חסותה של חברת התקליטים יוניברסל מיוזיק גרופ, כסינגל השלישי מתוך אלבום ההופעה השלישי שלהן Live.

השיר זכה להצלחה ויראלית גדולה, וביומו הראשון ביוטיוב צבר הווידאו קליפ למעלה מ-3 מיליון צפיות.

בשיאו הצליח השיר להגיע אל המקום ה-1 במצעד הסינגלים הרשמי של ברזיל, ובכך עקף הצמד את שירן הקודם "Loka", שהגיע אל המקום ה-6. בשל הצלחתו הרבה של השיר בברזיל, בספטמבר 2017, הוענק לו תואר של פלטינה כפולה.

== רקע וכתיבה ==
את השיר כתבו סימונה וסימריה. הצמד הודיע כי השיר עתיד לצאת כסינגל השלישי והאחרון מתוך אלבום ההופעה השלישי שלהן, Live. מילות השיר מדברות על בגידה, וקבלת החלטות.

== וידאו קליפ ==
הווידאו קליפ הנלווה שיצא לשיר הועלה לערוץ ה-Vevo שלהן רק לאחר חודש מצאתו המקורית, ב-9 באוגוסט 2017. הסגנון שעליו מדבר הקליפ הוא על המערב הפרוע.

הקליפ צולם בתוך מסבאה אשר מציגה את הצמד כשהן שרות לקהל הרחב שנוכח שם באותו הזמן. לאחר ההתחלה הרגועה השוררת במסבאה, נוצרות אי הבנות שגורמות לבוקר ולשריפים לירות אחד בשני וללכת מכות. לבסוף, סימונה וסימריה מחזיקות בשני אקדחים ומתחילות לירות לעבר בוקר שבורח בריצה מחוץ למסבאה.

לאור תשומת הלב שהופנתה אל הצמד לאחר להיטן הראשון "Loka", הקליפ נצפה ביומו הראשון ביוטיוב בכלמעלה מ-3 מיליון צפיות, ונכון למרץ 2020, מונה הצפיות שלו עומד על כ-170 מיליון צפיות, ובנוסף לכך, מונה הצפיות של הופעת השיר אשר הועלתה ליוטיוב גם כן, עומד על כ-125 מיליון צפיות.

== מיקומי שיא ==
השיר הצליח להיכנס למצעד הברזילאי הרשמי בלבד, שם הצליח להגיע למקום ה-1.

== נתוני מכירות ==
{| class="wikitable sortable"
!מדינה
!תואר
!מכירות
|-
!ברזיל (Pro-Música Brasil)
|פלטינה 2×
|120,000
|}

== קישורים חיצוניים ==

*[https://www.youtube.com/watch?v=wn_7FY82uP0 סרטון השיר Regime Fechado] באתר יוטיוב

== הערות שוליים ==

קטגוריה:שירי 2016
קטגוריה:סינגלים מ-2017
קטגוריה:שירי סימונה & סימריה
קטגוריה:שירים בפורטוגזית
קטגוריה:שירים שנכתבו על ידי סימונה & סימריה
אליפות האמריקות בכדורסל 1980

אליפות האמריקות בכדורסל 1980 הידועה גם בשם טורניר האמריקות 1980 היא האליפות הראשונה שנערכה על ידי פיב"א אמריקה.

באליפות השתתפו 7 נבחרות. מטרת התחרות הייתה גם לקבוע את הנבחרות שיקבלו זכות להשתתף באולימפיאדת מוסקבה.

פוארטו ריקו זכתה באליפות.

בעקבות חרם על אולימפיאדת מוסקבה בסופו של דבר השתתפו בה ברזיל ומקסיקו

==מתכונת התחרות==

המשחקים נערכו בשיטת ליגה.
==טבלת התחרות==

{|class=wikitable 
|- align=center
!width=20px|מיקום !!width=150px| נבחרת !!width=20pxwidth=20px| מש' !!| נ' !!width=20px| הפ' !!| קליעה !!width=40px| ספיגה !!width=40px| הפרש!!width=30px|נקודות
|-
|1||
|6||5||1||651||535|| 116||11
|-
|2|| 
|6||5||1||544||476|| 68||11
|-
|3||
|6||4||2||584||526|| 68||10
|-
|4|| 
|6||4||2||543||557||14-||10
|-
|5||
|6||2||4||538||589||51-||8
|-
|6||
|6||1||5||486||523||37-||7
|-
|7||
|6||0||6||492||632||140-||6
|}

==קישורים חיצוניים==
* [http://archive.fiba.com/pages/eng/fa/event/p/cid/COPSM/sid/3002/_/1980_American_Olympic_Qualifying_Tournament_for_Men/index.html נתונים מאתר פיב"א]

קטגוריה:תחרויות כדורסל ב-1980
קטגוריה:תחרויות כדורסל בפוארטו ריקו
קטגוריה:אליפות האמריקות בכדורסל
ריינהרד ג. הייניש

ריינהרד ג. הייניש (נולד ב: 23 בפברואר 1963 בקלגנפורט) הוא מדען אוסטרי ומרצה באוניברסיטה.

==ביוגרפיה==
הייניש גדל בפילאך, בשנת 1983 החל ללמוד מדעי המדינה באוניברסיטת וינה. בשנת 1987 קיבל מאוניברסיטת וירג'יניה תואר מאסטר לאומנויות ובשנת 1994 תואר דוקטור מאוניברסיטת המדינה של מישיגן. 

החל משנת 2009 משמש כפרופסור לפוליטיקה אוסטרית. לאחר מכן הוא עבר לאוניברסיטת פיטסבורג, שם הוא עבד כפרופסור למדע המדינה והיה למנהל המחלקה ללימודים בינלאומיים. מאז ספטמבר 2009 משמש כפרופסור לפוליטיקה אוסטרית מנקודת מבט אירופית השוואתית באוניברסיטת זלצבורג וכראש המחלקה למדעי המדינה.

בעבודתו המדעית עוסק הייניש, בין השאר, בשאלות אודות הפוליטיקה האוסטרית בהקשר האירופי, מחקר פופוליזם השוואתי ומדיניות השוואתית בשוק העבודה. הייניש הוא המייסד והמנהל האקדמי של אוניברסיטת הקיץ קרינתיה ויו"ר האגודה האוסטרית למדע המדינה מאז שנת 2016.

ריינהרד הייניש נשוי לסופר קווטקה ליפוש.

==קישורים חיצוניים==

==הערות שוליים==

קטגוריה:חוקרי מדע המדינה
קטגוריה:אוסטרים
קטגוריה:אוסטרים שנולדו ב-1963
סולנודון קובני

סולֶנודון קובני (שם מדעי: Solenodon cubanus) הוא מין של אוכל חרקים ממשפחת הסולנודונים. המין הגדול ביותר במשפחתו ובסדרתו. הוא אנדמי לאי קובה שבאיים הקריביים.

== מאפיינים ==
אורכו של הסולנודון הוא 41–55 ס"מ, ומשקלו עד 1 ק"ג. הוא הגדול שבאוכלי החרקים, והוא מזכיר במראהו את הטנרקיים. הוא בעל פרווה חמה ושעירה, ראש גדול עם חוטם מגודל ורדרד ועירום משיער, זיפי שפם בקצה החוטם, וזנב ארוך ורוד וחסר שיער. הוא מצוי הן על הקרקע והן על העצים.
הוא פעיל בלילה ויוצא לרחרח ביעילות אחר מזונו, הכולל פירות, שורשים, פירות יער וחרקים. עם זאת, בזכות טפריו וארסו החזק הוא יכול לטרוף גם לטאות, עופות קטנים וגוזלים ואפילו מכרסמים קטנים. הסולנודון אגרסיבי ויתקוף גם סולנודונים מסיגי גבול.

הסולנודון, שהוא אנדמי לקובה, נפגע מאוד מפעילות האדם וגם מהבאת מינים פולשים טורפים כגון נמייה אסייתית קטנה לאי.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי וילהלם פטרס
קטגוריה:סולנודוניים
קטגוריה:קובה: יונקים
קטגוריה:בעלי חיים שתוארו ב-1861
סולנודון היספניולי

סולנודון היספניולי (שם מדעי: Solenodon paradoxus) הוא מין של אוכל חרקים ממשפחת הסולנודוניים האנדמי לאי היספניולה שבאיים הקריביים. הוא המין השני בגודלו מבני סדרתו, לאחר קרובו - סולנודון קובני.

אורכו של הסולנודון 49–72 ס"מ ומשקלו עד 800 גרם. הוא בעל פרווה זהובה־בהירה עם אף מוארך ורוד וחשוף משיער עם זיפי שפם בקצהו, זנב ארוך וורוד ואוזניים ועיניים קטנות. הוא מזכיר במראהו את בני משפחת הטנרקיים.

הוא מצוי בטבע רק באי היספניולה ובכמה איים קטנים ברפובליקה הדומיניקנית. קיימים שני תת-מינים שלו:
* Solenodon paradoxus paradoxus - נפוץ בצפון הרפובליקה הדומיניקנית
* Solenodon paradoxus woodi - נפוץ בקצה הדרומי של הרפובליקה הדומיניקנית ובמזרח האיטי.

יצור זה חי לבדו, פעיל בלילות על הקרקע ובין הענפים הנמוכים וניזון ממגוון מאכלים הכולל: פירות, שורשים, פירות יער וחרקים אך גם מבשר של לטאות, עופות קטנים ואפילו מכרסמים קטנים. הוא קוטל אותם עם טפריו ועם הארס החזק שלו.

מין זה מצוי בסכנת הכחדה בטבע.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1833
קטגוריה:טקסונים שתוארו בידי ג'ון פרידריך פון ברנדט
קטגוריה:סולנודוניים
קטגוריה:הרפובליקה הדומיניקנית: יונקים
קטגוריה:האיטי: יונקים
מייקל מקאול

מייקל תומאס מקאול הבן (באנגלית: Michael Thomas McCaul Sr.; נולד ב-14 בינואר 1962) הוא פוליטיקאי אמריקאי מהמפלגה הרפובליקנית, המכהן כחבר בית הנבחרים של ארצות הברית מטעם המחוז ה-10 של טקסס מאז 2005. מחוזו מכסה חלקים בין אוסטין ליוסטון. 

ב-1984 עשה תואר ראשון בהיסטוריה באוניברסיטה בסן אנטוניו ובהמשך תואר יוריס דוקטור (JD) למשפטים מאוניברסיטת סן מרי בסן אנטוניו. כמו כן למד ניהול באוניברסיטת הרווארד.

לפני כניסתו לפוליטיקה עבד כעורך דין פרטי ובהמשך להצטרף למשרד התובע הראשי של טקסס. ב-1999 מונה לסגן התובע הראשי של המדינה וכיהן בתפקיד עד 2002. 

בין השנים 2013 ועד 2019 כיהן כיו"ר וועדת ביטחון המולדת של בית הנבחרים והחל מינואר 2023, מכהן כיו"ר ועדת החוץ של בית הנבחרים. 

== חיים אישיים ==
מקהול נולד בדאלאס, טקסס, בנם של פרנסס ג'יין וג'יימס. 

הוא נשוי ללינדה מייס, בתו של לורי מייס, מייסד תאגיד התקשורת IHeartMedia ונחשב לאחד מחברי בית הנבחרים העשירים ביותר בגלל הקשר עם משפחת אשתו. לזוג 5 ילדים והם מתגוררים בפרברי אוסטין.

==קישורים חיצוניים==

* 

* [https://mccaul.house.gov/ מייקל מקאול], באתר בית הנבחרים
* 

קטגוריה:חברי בית הנבחרים של ארצות הברית מטקסס
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-114 של ארצות הברית
קטגוריה:חברי בית המחוקקים של טקסס
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-113 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:בוגרי אוניברסיטת טריניטי (טקסס)
קטגוריה:אמריקאים שנולדו ב-1962
חדף קצר-זנב אמריקני

חדף קצר-זנב אמריקני (שם מדעי: Blarina) הוא סוג של יונקים ממשפחת החדפיים החיים באמריקה הצפונית. בסוג ארבעה מינים.

== מאפיינים ==
אלו מבין היונקים הארסיים הבודדים, ומבין הקטלניים שביניהם. הם בעלי פרווה אפורה-כהה, ראשים קטנים, שפמים ארוכים וכפות קטנות ועדינות. הם מסתתרים ביערות ובביצות של אמריקה הצפונית ויוצאים בשעות בין הערביים לצוד.

כולם אוכלי בשר הניזונים מחרקים, תולעים שונים, חלזונות, דו-חיים, לטאות, נחשים קטנים, עופות קטנים ועכברים והם קוטלים אותם בעזרת ארסם החזק. הארס משפיע גם על אנשים, אך לא הורג. במבנהו הוא דומה לארסה של הלודרמה ארסית.

==מינים==
* חדף קצר-זנב צפוני (Blarina brevicauda)
* חדף קצר-זנב דרומי (Blarina carolinensis)
* חדף קצר-זנב אליוט (Blarina hylophaga)
* חדף קצר-זנב אוורגליידס (Blarina peninsulae)

==קישורים חיצוניים==

* 

קטגוריה:טקסונים שתוארו בידי ג'ון אדוארד גריי
קטגוריה:חדפיים
קטגוריה:יונקים ארסיים
קטגוריה:בעלי חיים משתמשי אקולוקציה
קטגוריה:בעלי חיים שתוארו ב-1838
חצוצרניים

Aulostomus chinensis
חצוצרניים (שם מדעי: Aulostomidae) היא משפחת דגי ים מסדרת האבובונאים בה מצויים סוסוני הים. במשפחה סוג יחיד - חצוצרן (Aulostomus) שבו שלושה מינים.
== מאפיינים ==
דגים אלה בעלי גוף שטוח ומוארך והחוטם מגודל מאוד ובעל פה הפונה כלפי מעלה. העיניים קטנות והזנב קטן. הם נעים בעזרת סנפירי החזה שלהם וחסרי סנפיר גב עליון אך בעלי כמה סנפירים קטנים בקצה הזנב. 

אלו דגים בעלי פסים אנכיים לאורך הגוף שצבעו כחול, אפור עד צהוב והם נעים לאיטם במים. הם חיים בשוניות ובחוליות בימים הטרופיים באוקיינוס האטלנטי ובאוקיינוס השקט. 

דגים אלה הם טורפים הניזונים רק על דגים אחרים ושואבים במהירות את טרפם לפיותיהם הגדולות. הם מתקרבים ללהקת דגים קטנה, שוחים בקרבה מבלי לעורר חשד ומבודדים פרט אחד ואז בולעים אותו. הם יעקבו באותו אופן אחרי דגים בודדים.

==מינים==
* Aulostomus chinensis
*חצוצרן מזרח אטלנטי (Aulostomus maculatus)
*חצוצרן אטלנטי (Aulostomus strigosus)

==קישורים חיצוניים==

* 

קטגוריה:בעלי חיים שתוארו ב-1803
קטגוריה:טקסונים שתוארו בידי ברנר-ז'רמין דה לספד
קטגוריה:אבובונאים
פתיחת ואנ'ט קרויג'ס

פתיחת ואנ'ט קרויג'ס היא פתיחת שחמט המתחילה במסע:
# ה3
פתיחה זו נקראת על שם שחקן השחמט ההולנדי מרטין ואנ'ט קרויג'ס (1813–1885) שזכה באליפות הולנד השישית בשחמט ב-1878. בגלל שמסע פתיחה זה משוחק לעיתים רחוקות, פתיחה זו נחשבת לפתיחה נדירה ומסווגת על ידי אנציקלופדיית פתיחות השחמט (ECO) תחת הקוד A00.

הפתיחה 1.ה3 אינה פופולרית לפי מאגר הנתונים של ChessBase; היא נמצאת במקום ה-11 בפופולריות שלה מתוך 20 מהלכים ראשונים אפשריים ללבן. המהלך פותח אלכסון לרץ שבצד המלך ולמלכה ומביא לשליטה מסוימת במרכז, אך המסע עדיין נתפס כפאסיבי. הרגלי במשבצת ה3 מפריע לפיתוח של הרץ בצד המלכה ולבן רוצה בדרך כלל לתפוס יותר את מרכז הלוח.

למרות שזו לא פתיחה מאוד אגרסיבית למסע ראשון, המשחק יכול להפוך לווריאציות שונות של פתיחות אחרות כגון: פתיחה אנגלית (ג2–ג4), משחק רגלי המלכה (ד2–ד4), או הגנה צרפתית הפוכה (ד2–ד4 מאוחר), הגנה הולנדית הפוכה (ו2–ו4) או הווריאציה המודרנית של פתיחת לארסן (ב2-ב3).

פתיחת ואנ'ט קרויג'ס אינה בחירה נפוצה בקרב רבי-אמן, אבל יכולתה לשנות את העמדה לפתיחות שונות אחרות גרמה לה לצבור אהדה בקרב מספר שחקנים, ביניהם רב האמן הצ'כי פאבל בלטני, אהרון נימצוביץ', ובנט לארסן. גארי קספרוב פתח במסע זה נגד מכונת השחמט פריץ כדי להתקיל אותו בפתיחה שנחשבת "מחוץ לספר". 

== לקריאה נוספת ==
* 
* 

== הערות שוליים ==

ואנ'ט קרויג'ס
שועל-מעופף ענק

שועל-מעופף ענק (שם מדעי: Pteropus vampyrus) הוא מין של עטלף ממשפחת עטלפי הפירות החי בדרום-מזרח אסיה והוא אחד ממיני העטלפים הגדולים בעולם.

זהו המין הגדול ביותר של עטלפים לאחר המין עטלף פירות זהוב-כיפה (Acerodon jubatus). אורך גופו מגיע ל-27–32 ס"מ, מוטת כנפיו ל-1.5 מטר ומשקלו מגיע ל-0.65–1.1 ק"ג. הוא בעל פרווה שחורה לרבות בכנפיו והבטן זהובה.

עטלף זה מצוי בין הענפים ביערות של דרום-מזרח אסיה ממלזיה עד לאי טימור ולבורנאו שבאינדונזיה ומצפין עד הפיליפינים. העטלף מחפש עצי פרי ביער ומעופף בקבוצות של עד 2,000 פרטים. העטלף נתלה הפוך על הענף, מעופף ונוחת לצד ענף המכיל פרי ובולע או לועס אותו באוויר.

הוא מחבב במיוחד עצי מנגו, בננה, פיקוס ופרי הדוריאן וכן פרחים וצוף. העטלפים מושכים אליהם טורפים כגון עיטים ועיטמים.

== קישורים חיצוניים ==

== הערות שוליים ==

קטגוריה:טקסונים שתוארו בידי קארולוס ליניאוס
קטגוריה:עטלפי פרי
קטגוריה:מלזיה: יונקים
קטגוריה:אינדונזיה: יונקים
קטגוריה:מזרח טימור: יונקים
קטגוריה:יונקים ביערות הגשם של דרום-מזרח אסיה
קטגוריה:בעלי חיים שתוארו ב-1758
קרים (סרט)

"קרים" (ברוסית: Крым) הוא סרט דרמה רוסי בבימויו של אלכסיי פימאנוב ובכיכובם של רומן קורצין ויבגניה לאפובה. בכורת הסרט ברוסיה נערכה ב-28 בספטמבר 2017. זהו הסרט העלילתי הראשון שמגולל את אירועי סיפוח חצי האי קרים (2014). הסרט נחל כישלון קופתי משהרוויח 345 מיליון רובלים בלבד אל מול תקציב הפקה של 400 מיליון רובלים.

== תקציר עלילת הסרט ==
הסרט מספר על מערכת היחסים בין תושב העיר סבסטופול סשה ועיתונאית מקייב בשם ילנה התומכת במהפכת יברומאידן. השניים נפגשים בחצי האי קרים בשנת 2014 ונלחמים לשמור על אהבתם על רקע האירועים הפוליטיים של סיפוח חצי האי קרים לרוסיה.

== צוות השחקנים ==
* רומן קורצין — סשה
* יבגניה לאפובה — ילנה
* פאבל קראינוב — מיקולה
* פאבל טרובינר — אלכס
* בוריס שצ'רבאקוב — קולונל אוקראיני
* ילנה קוטלניקובה — אמא של סשה
* גנאדי יאקובלב — אביה של סשה
* ניקיטה אבדולוב — ולרה
* אלכסיי קומשקו — פיוטר
* ניקיטה זוורב — תושב לבוב
* איגור בויאנובר — גריציוק
* איליה דומברובסקי — בוגדן

== הפקה ==
יוזם הרעיון של הסרט היה שר הגנה הרוסי סרגיי שויגו, שהציע במרץ 2014 לאלכסיי פימאנוב לעבד את האירועים לסרט. הרעיון קיבל גם את תמיכת הנשיא ולדימיר פוטין.

על הפקת הסרט עבדה חברת "פימאנוב ושותפיו", בתמיכת "הערוץ הראשון", חברת החזקות התקשורת "הכוכב האדום", משרד ההגנה של הפדרציה הרוסית, משרד התרבות, קרן הקולנוע, החברה הרוסית להיסטוריה צבאית, משרד הנציג הנשיאותי במחוז הפדרלי של חצי האי קרים, ממשלת הרפובליקה של חצי האי קרים, ממשלת העיר סבסטופול. הסרט זכה לסטטוס "סרט לאומי", משמעות הדבר, שהסרט זוכה לסיוע מהמדינה והפיקוח על שלבי ההפצה וההפקה נתונים בידי משרד התרבות.

אלכסיי פימאנוב הקדיש את הסרט לקצינים הרוסים והאוקראינים אשר במרץ 2014 בחרו שלא לירות אחד בשני . על פי פימאנוב, זהו "סרט שמצולם באהבה עצומה לסבסטופול, לאנשי קרים ולאוקראינים". לפי תיאור הסרט, יוצגו לקהל האירועים מנקודת מבט רוסית .

שמו המקורי של הסרט היה "מלכות תיאודור". הצילומים התקיימו במוסקבה, סנקט פטרבורג וסבסטופול. את התפקידים הראשיים גילמו השחקנים האלמוניים יבגניה לאפובה, רומן קורצין, כמו גם בוריס שצ'רבאקוב, פאבל טרובינר, פאבל קראינוב וגנאדי יאקובלב (שחקן מקרים שאף נטל חלק באירועים המכונים "האביב של קרים"). בסצינות שדרשו קהל רב השתמשו בניצבים מקומיים, מתושבי חצי האי קרים.

== שחרור ==
מתחילה פירמאנוב רצה לשחרר את הסרט ביום השנה השלישי לסיפוח מחדש של חצי האי קרים וסבסטופול עם רוסיה, אבל בסופו של דבר תאריך היציאה לאקרנים ברוסיה נקבע ל-28 בספטמבר 2017 (שישה חודשים לפני הבחירות לנשיא הפדרציה הרוסית ב-18 במרץ, שהוא יום השנה לסיפוח חצי האי). אירוע הבכורה נערך ב-27 בספטמבר 2017 בארמון הקרמלין הממלכתי.

הסרט תוכנן לצאת בספטמבר גם בבלארוס ומאז יולי 2017 הוצגו בבתי הקולנוע המקומיים הטריילר לסרט, דבר שהביא את השגרירות האוקראינית בבלארוס לשלוח מכתב מחאה אל משרד החוץ של בלארוס.

==קישורים חיצוניים==
* 

* [https://web.archive.org/web/20170907230242/https://cache-ams01.cdn.yandex.net/kp.cdn.yandex.net/984364/kinopoisk.ru-Krym-343952.mp4 קדימון הסרט]

==הערות שוליים==

קטגוריה:סרטי דרמה רוסיים
קטגוריה:סרטי 2017
קטגוריה:סרטים רוסיים המבוססים על סיפור אמיתי
קטגוריה:סרטים ברוסית
קטגוריה:סרטים רוסיים
קטגוריה:קרים בקולנוע
קטגוריה:יברומאידאן בתרבות
קטגוריה:סרטי הערוץ הראשון ברוסיה
עטלף פירות זהוב-כיפה

עטלף פירות זהוב-כיפה (שם מדעי: Acerodon jubatus) הוא מין של עטלף ממשפחת עטלפי הפירות החי רק באיי הפיליפינים והוא העטלף הגדול ביותר בעולם.

זהו מין העטלף הגדול ביותר בעולם. מוטת כנפיו יכולה להגיע לאורך 1.5–1.7 מטר (170 ס"מ) ומשקלו ל-0.7–1.2 ק"ג. הוא בעל גוף חום כהה עם ראש שחור וכיפה זהובה, ממנה קיבל את שמו, והגב ורוד כהה.

העטלף חי ביערות הגשם של הפיליפינים ופעיל במשך היום. הוא חי בחבורות תלוי הפוך בין הענפים ומחפש עצי פרי בשלים. הוא יכול לעוף עד 40 ק"מ ביום בחיפוש פירות, פרחים ועלים של פירות טרופיים. הוא מחבב במיוחד עצי Syzygium, פיקוס ושיזף.

העטלפים נחים בין הענפים בחבורות של מעל 150,000 פרטים. דבר זה מושך הרבה טורפים אך גם נותן לקבוצה אפשרות להתגונן מפניהם על ידי הסתחררות מבלבלת. הלהקה גם עוזרת לנקבות ללדת ולטפל בצאצאה המסתייעת בחבריה.

עטלפים אלה חיים הרחק מבני אדם ונעשו פגיעים עם כריתת היערות.

== קישורים חיצוניים ==

== הערות שוליים ==

עטלף בהשוואה לאדם

קטגוריה:עטלפי פרי
קטגוריה:הפיליפינים: יונקים
קטגוריה:הפיליפינים: מינים אנדמיים
קטגוריה:בעלי חיים שתוארו ב-1831
טופיה פיליפינית

טופיה פיליפינית או חדף עצים פיליפיני (שם מדעי: Urogale everetti) היא מין יונק קטן ממשפחת הטופיים שבסדרת חדפי עצים והיא המין הגדול ביותר בסדרתה. היא יחידה בסוגה ואנדמית לאיי הפיליפינים.

אורכה של הטופיה 17-20 ס"מ, אורך הזנב 11-17 ס"מ ומשקלה 355 גרם. היא בעלת גוף שעיר בצבע זהוב-אפור, זנב שעיר המסתיים בציצות לבנות, עיניים שחורות גדולות ואף, שפתיים ואוזניים ורודות ועירומות משיער.
 
הטופיה שוכנת ביערות הררים באי מינדנאו שבפיליפינים. היא מחפשת טרף על הקרקע ועל העצים ויכולה לנוע במהירות רבה ולקפץ בין ענפים וסלעים. היא אוכלת פירות שונים וגם בשר וניזונה מחרקים, עכבישים, לטאות, עופות קטנים וביצים.

==קישורים חיצוניים==

==הערות שוליים==

קטגוריה:בעלי חיים שתוארו ב-1892
קטגוריה:טקסונים שתוארו בידי אולדפילד תומאס
קטגוריה:טופייתיים
קטגוריה:יונקים יחידים בסוגם
קטגוריה:הפיליפינים: יונקים
קטגוריה:הפיליפינים: מינים אנדמיים
קטגוריה:יונקים ביערות הגשם של דרום-מזרח אסיה
ביבי אנדרסון

ביבי אליזבת' אנדרסון (בשוודית: Bibi Elisabet Andersson; 11 בנובמבר 1935 – 14 באפריל 2019) הייתה שחקנית שוודית, שהייתה מזוהה בעיקר עקב עבודתה עם הבמאי אינגמר ברגמן.

==ביוגרפיה==
אנדרסון נולדה על אי באגם מלארן, היא למדה משחק בבית הספר המלכותי לתיאטרון בסטוקהולם ולאחר סיום לימודיה הצטרפה לתיאטרון המלכותי בעיר.

== קריירה ==
ב-1951 היא שיתפה פעולה בפעם הראשונה עם אינגמר ברגמן בהפקה שיצר עבור פרסומת לחומרי ניקוי, משנות החמישים ועד שנות השבעים היא שיחקה בסרטי קולנוע רבים בבימויו ובהם: החותם השביעי, תותי בר, פני מכשף ופרסונה.

ב-1963 היא זכתה בפסטיבל הסרטים הבינלאומי בברלין בפרס דוב הכסף עבור השחקנית הטובה ביותר עבור תפקידה בסרט "המאהבת". תפקידה הידוע ביותר בקולנוע האמריקאי הוא בסרט "מעולם לא הבטחתי לך גן של ורדים" לצד קת'לין קווינלן, ב-1987 שיחקה בסרט זוכה האוסקר "החגיגה של באבט".

בשנות התשעים עבדה גם כבמאית תיאטרון בשוודיה. ב-1996 פרסמה את האוטוביוגרפיה שלה.

ב-2003 היא שיחקה את אלכסנדרה, נסיכת דנמרק בסרט "הנסיך האבוד". ב-2007 ו-2008 ככבה בסרטים "ארן: אביר מסדר הטמפלרים" ו"ארן: הממלכה האבודה", כמושא אהבתו של גיבור הסרטים.

נפטרה ב-14 באפריל 2019.

==קישורים חיצוניים==

* 
* 
* 
* 

קטגוריה:שחקניות קולנוע וטלוויזיה שוודיות
קטגוריה:שחקניות תיאטרון שוודיות
קטגוריה:שחקני תיאטרון שוודים
קטגוריה:בני זוג של פוליטיקאים שוודים
קטגוריה:שוודיות שנולדו ב-1935
קטגוריה:שוודים שנפטרו ב-2019
קוניגסג CC8S

קוניגסג CC8S (באנגלית: Koenigsegg CC8S) היא דגם של מכוניות-על בתצורת ספורט, 2 מושבים, אשר יוצרה בין השנים 2002–2003 על ידי חברת קוניגסג השוודית. מנהל פרויקט תכנון ובניית הדגם היה כריסטיאן פון קוניגסג (Christian Von Koenigsegg).

יוצרו 6 יחידות בלבד.

==קוניגסג CC8S==
* לדגם 2 מושבים
* גוף דגם ה"קוניגסג CC8S" עשוי מסיבי פחם
* לדגם 2 דלתות צד קדמיות, סימטריות (ימנית ושמאלית). 
* תאוצת הדגם מ-0 - 100 קמ"ש: 3.5 שניות
* מקדם גרר של הדגם - 0.29
* הספק המנוע - 655 כ"ס, משקל הדגם - 1,175 ק"ג, היחס בין כ"ס למשקל הדגם: 1.67

== תמונות ==
<gallery mode="packed" heights="140">
קובץ:Geneva Motor Show 2015 Koenigsegg CC8S (24521144705).jpg| קוניגסג CC8S 
קובץ:2015-03-03 Geneva Motor Show 3303.JPG | קוניגסג CC8S 
קובץ:2015-03-03 Geneva Motor Show 3304.JPG | קוניגסג CC8S 
קובץ:Geneva Motor Show 2015 Koenigsegg CC8S (24521144705).jpg | קוניגסג CC8S 
קובץ:Koenigsegg CC8S (front).jpg | קוניגסג CC8S 
קובץ:Koenigsegg side.jpg | קוניגסג CC8S 
</gallery>

==לקריאה נוספת==
* [http://www.caranddriver.com/news/koenigsegg-cc-car-news קוניגסג CC ] (Koenigsegg CC - Car and Driver )
* [https://www.topspeed.com/cars/koenigsegg-cc/ke2306.html קוניגסג CC ] ( Koenigsegg CC Reviews, Specs & Prices - Top Speed)
* [http://fastestlaps.com/models/koenigsegg-cc8s קוניגסג CC8S - נתונים טכניים]

==קישורים חיצוניים==

* [https://www.youtube.com/watch?v=ylJVMS-HS-w קוניגסג CC8S] (1:49 דקות), יו-טיוב

==הערות שוליים==

קטגוריה:מכוניות ספורט
קטגוריה:מכוניות על
קטגוריה:מכוניות שוודיות
קטגוריה:דגמי מכוניות שהושקו ב-2002
CC8S
קטגוריה:מכוניות עשויות סיבי פחמן
קטגוריה:מכוניות מנוע מרכזי
ברנו (כדורסל)

מועדון הכדורסל ברנו היא קבוצת כדורסל צ'כית מהעיר ברנו, המשחקת בליגת העל הצ'כית בכדורסל.

הקבוצה מחזיקה בשיא אליפויות צ'כוסלובקיה (21). בתקופת הזהר שלה היא הופיעה תחת השם "ספרטק ברנו".

כיום הקבוצה נמצאת בבעלות ישראלית משותפת של חברת "שחקן אמיתי" (עידן אבשלום וכנרת בלאט) וידידיה רפפורט.

הקבוצה הגיע 3 פעמים לגמרים בתחרויות אירופיות ובין-יבשתיות:
* גביע אירופה למחזיקות גביע – 1963/1964, 1967/1968, 1973/1974
* הגביע הבין-יבשתי בכדורסל – 1969

== תארים ==
*הליגה הצ'כית:
**אליפות (3): 1993/94, 1994/95, 1995/96
*הליגה הצ'כוסלובקית:
**אליפות (21): 1945/46, 1947, 1947/48, 1948, 1948/49, 1949/50, 1950/51, 1951, 1957/58, 1961/62, 1962/63, 1963/64, 1966/67, 1967/68, 1975/76, 1977/78, 1985/86, 1986/87, 1987/88, 1989/90.

==קישורים חיצוניים==

* 

==הערות שוליים==

קטגוריה:קבוצות כדורסל צ'כיות
קטגוריה:ברנו: ספורט
ויליס 77

ויליס 77 (באנגלית: Willys 77) היא מכונית משפחתית אשר יוצרה על ידי יצרנית הרכב האמריקאית "ויליס" (Willys-Overland Motors) בין השנים 1933–1942.

==ויליס 77==
בין השנים 1933–1936 הדגם יוצר בגרסת קופה, 2 דלתות.
בנוסף, משנת 1936 הדגם יוצר בגרסאות סטיישן, ואן וטנדר.

משנת 1936 דגם הסדאן יוצר ב-2 גרסאות. הגרסה המפוארת הייתה קרויה "דה-לוקס" (באנגלית: "DeLuxe").

בשנת 1933 מחירו של דגם הסדאן היה 500 דולר.

מספר גרסאות של הדגם יוצאו לאוסטרליה.

==גרסאות "ויליס 77"==

* סדאן - 4 דלתות
* קופה - 2 דלתות (יוצר בין השנים 1933–1936)
* רודסטר - 2 מושבים (קבריולה)
* סטיישן - (משנת 1936)
* טנדר - (משנת 1936)
* ואן (מסחרית) (משנת 1936)

== תמונות ==
<gallery mode="packed" heights="160">
קובץ:1937 Willys 37 sedan (31468397550).jpg| ויליס 77, סדאן, שנת 1937
קובץ:Desfile de autos antiguos 242.JPG | ויליס 77
קובץ:Automobile, american brand, Willys-brand, hat Fortepan 10429.jpg | ויליס 77
קובץ:PikiWiki Israel 45118 Transport in Israel .JPG|ויליס 77 באוסף של סטף ורטהיימר בתפן
</gallery>

==לקריאה נוספת==
* [https://www.flickr.com/photos/sjb4photos/sets/72157630217191490/ "ויליס 77" - תמונות] (אתר flickr)

==קישורים חיצוניים==

* [https://www.youtube.com/watch?v=VzRvKyucrE4 ויליס 77 שנת 1936] (3:52 דקות), יו-טיוב
* [https://www.youtube.com/watch?v=E02a6E4KPXM ויליס 77 קופה, 2 דלתות, שנת 1933] (2:10 דקות), יו-טיוב
* [https://www.youtube.com/watch?v=zGUHtMb_z6U ויליס 77 קופה, שנת 1933] (1:56 דקות), יו-טיוב

==הערות שוליים==

קטגוריה:מכוניות משפחתיות
קטגוריה:מכוניות ספורט
קטגוריה:מכוניות קבריולה
קטגוריה:מכוניות סטיישן
קטגוריה:טנדרים
קטגוריה:מכוניות מסחריות
קטגוריה:דגמי מכוניות שהושקו ב-1933
קטגוריה:מכוניות אמריקאיות
77
פאטברג

גוש מיובש של פאטברג בתצוגה ב[[מוזיאון לונדון]]
פאטברג (Fatberg) הוא כינוי לגוש קרוש ומוצק של שומן, מגבונים לחים, מגבונים סניטריים, חיתולים, קונדומים ופריטים דומים, אשר מתגבש בצינורות ביוב ומביא לסתימתם. המבנה הלשוני של הביטוי הוא הלחם של המילה שומן (fat) והמילה קרחון (iceberg).

הגוש נוצר עקב העובדה שהפריטים המצויים בו אינם מתפרקים בו במהירות כדרך שנייר טואלט מתפרק בו. בשל פירוקם האיטי פריטים אלו כלל אינם מיועדים מלכתחילה לסילוק דרך הביוב, אלא רק דרך מערכת סילוק האשפה.

הטיפול במפגע זה בצינורות ביוב בבריטניה ובמקומות אחרים התגלה כקשה ומסובך, שכן הגושים הם קשים כבטון, מגיעים לעיתים לממדים גדולים ביותר ונדרשים זמן ומאמץ רב לסילוקם.

מאז שנת 2013 התגלו במספר מקרים גושי פאטברג גדולים במיוחד במערכת הביוב של מטרופולין לונדון. אחד מהם שקל על פי הערכה 15 טון, אחר היה בגודל של מטוס בואינג 747, ובספטמבר 2017 התגלה בצנרת הביוב של מזרח לונדון גוש באורך של כ-230 מטרים ובמשקל של יותר מ-140 טון.

נמצא כי גושי פאטברג עשויים להוות מקור לאנרגיה בדומה לביוגז.

בינואר 2018 הודיע מוזיאון לונדון כי יציג חלקים מפאטברג שנשלף מצינורות הביוב העירוניים, לאחר ש"יבוצעו בו ניסויים מדעיים".

==ראו גם==
* סתימה (ביוב)

==קישורים חיצוניים==

*[http://www.bbc.com/news/uk-england-london-41238272 'Monster' fatberg found blocking east London sewer], באתר חדשות ה-BBC, 12 בספטמבר 2017
*
*רן לוי, [https://www.ranlevi.com/2019/07/15/ep278_sewage_p1/ הביוב מתחת לגוש דן], בפודקאסט "", 2019

==הערות שוליים==

קטגוריה:ביוב
עידן שרעבי

עידן שרעבי (באנגלית: Idan Sharabi, נולד ב-13 במאי 1984, י״א אייר, תשמ״ד) הוא כוריאוגרף, יוצר, רקדן, מפיק, מנהל להקת מחול וזוכה פרס משרד החינוך והתרבות לשנת 2014.

==ביוגרפיה==
שרעבי נולד בראשון לציון, לדניאל וורד שרעבי. אח לשרון ואוהד.

הוא התחיל לרקוד בגיל 10 בחוג לריקוד במזכרת בתיה שם התגורר. שרעבי הוא בוגר תיכון תלמה ילין ובית הספר ג'וליארד בניו יורק. בשנת 2006 עבד בג'וליארד עם הכוריאוגרף, הרקדן והבמאי ויליאם פורסיית'. מיד לאחר שסיים את לימודיו, הצטרף ללהקת NDT ההולנדית, בין השנים 2003 - 2006 שימש כמורה צעיר בלהקה.

שרעבי יצר עבודות מחול יחד עם כוריאוגרפים בינלאומיים נודעים, ביניהם , סול ליאון, סטיין סליס , גורקה מארקז ואחרים.

בשנת 2010 חזר לארץ והתקבל ללהקת מחול בת שבע<ref></ref>

בשנת 2012 הקים את להקת "עידן שרעבי ורקדנים", שהופיעה בארץ וברחבי העולם. הלהקה השתתפה בפסטיבלים בארץ כמו הרמת מסך, תל אביב דאנס, חשיפה בינלאומית וסדרן מוזיאון ישראל. יצירותיו ללהקתו עטורות פרסים וביניהם פרס שרת התרבות.
בין השנים 2003 - 2006 שרעבי שימש כמורה וכמרצה בג'וליארד, באלווין איילי סקול , האקדמיה של גוטנבורג (שוודיה) ויוטה (ארה״ב), הפיק בתיאטרון המלכותי הדני ובבתי-אופרה.

בשנת 2017 שימש כמנטור ושופט בתוכנית הטלוויזיה "רק רוצים לרקוד" של טדי הפקות ב"קשת" ולאחר מכן יזם סדנאות מחול בשם "תהליך".
שרעבי חבר בעמותת הכוראוגרפים, ארגון הגג של יוצרי המחול העכשווי בישראל.

==קישורים חיצוניים==

עידן שרעבי ורקדניות היצירה "דינוזאור"
* [http://idansharabi.com האתר הרשמי של שרעבי]
* [http://www.mako.co.il/special-amex-typ/professionals-idan-sharabi/Article-8a12697f6a8cc31006.htm הבלוג של עידן שרעבי] [http://www.mako.co.il/ באתר מאקו]
* [https://www.mako.co.il/tv-move-it-israel/season1-team-managers/Article-ddba6bf37439c51006.htm הכירו את עידן שרעבי] [http://www.mako.co.il/ באתר מאקו]
* [http://www.habama.co.il/Pages/Event.aspx?Subj=2&Area=1&EventId=26001 יצירה ברגע], מופע מחול של עידן שרעבי, באתר [http://www.habama.co.il/ הבמה]
* 

==הערות שוליים==

קטגוריה:כוריאוגרפים ישראלים
קטגוריה:בוגרי תלמה ילין
קטגוריה:בוגרי בית הספר ג'וליארד
קטגוריה:ישראלים שנולדו ב-1984
קטגוריה:רקדני להקת המחול בת שבע
קמתי באשמורת

קַמְתִּי בְאַשְׁמוֹרֶת הוא פיוט שנכתב על ידי משה אבן עזרא בספרד במאה ה-11, אשר נאמר בקהילות רבות כחלק מאמירת הסליחות, בדרך כלל, בנעימת תחנון ושברון לב. יהודי ספרד נוהגים לומר פיוט זה בסליחות בחודש אלול ובעשרת ימי תשובה. נאמר לפני מזמור אשרי יושבי ביתך.

==תוכן ומבנה הפיוט==
הפיוט מתאר את הדובר שקם מוקדם בבוקר לסליחות, להתוודות על עוונותיו, והוא מבקש את רחמי האל, בתוך החסדים שיביא לכל עם ישראל.

האותיות הראשונות בכל תיבה בבית השני של הפיוט יוצרות אקרוסטיכון "משה", כשם המחבר.

בכל משפט יש תקבולת משלימה. ברוב התיבות 3 מילים. הפיוט מחורז בחריזות המקשטות את השיר.

הפזמון החוזר (רפרן) בפיוט הוא הפסוק "אַשְׁרֵי יוֹשְׁבֵי בֵיתֶךָ עוֹד יְהַלְלוּךָ סֶּלָה", מ.

==קישורים חיצוניים==

* 
* 

==הערות שוליים==

קטגוריה:סליחות
קטגוריה:פיוטי משה אבן עזרא
גרגוריוס השישי (אנטי-אפיפיור)

האנטי-אפיפיור גרגוריוס השישי, היה אנטי-אפיפיור ברומא לאפיפיור בנדיקטוס השמיני במהלך שנת 1012.

== ביוגרפיה ==
לאחר מותו של סרגיוס הרביעי, נבחר כאפיפיור בנדיקטוס השמיני ב-18 במאי 1012. אולם, עד מהרה נאלץ בנדיקטוס השמיני לברוח מרומא על ידי אחד גרגוריוס, אשר הוכתר כאפיפיור בשם גרגוריוס השישי על ידי ג'ובאני קרסנציו ממשפחת קרסנטי, אשר שלט למעשה ברומא. בנדיקטוס השמיני, שנמלט דרך הרי האלפים לגרמניה, פנה אל היינריך השני, מלך גרמניה וביקש את הגנתו, ואכן היינריך הסכים להחזיר את בנדיקטוס השמיני לכס האפיפיור, בתמורה להכתרתו כקיסר.

לקראת סוף שנת 1013, כינס היינריך השני צבא באאוגסבורג, ועד מהרה עבר עם צבאו את הרי האלפים, תוך שהוא מלווה באשתו, המלכה קוניגונדה ובכמה אנשי דת. בהגיעו לפאביה הצטרפו אליו הבישופים וראשי הדת האחרים. ארדואינו מאיבראה, שעדיין שלט בחלקים חשובים של צפון איטליה, הציע להיכנע להיינריך, והציע אף את בניו כבני ערובה, בתנאי שהיינריך יכיר בו כמלך איטליה, אולם היינריך סירב והטיל מצור על איבראה עד לשנת 1015.

בתחילת 1014 הגיע היינריך השני לרומא, והחזיר את בנדיקטוס השמיני לכס האפיפיור. לא ידועים פרטים על חייו של האנטי-אפיפיור גרגוריוס השישי, לפני הכתרתו כאפיפיור ולאחר סילוקו מהאפיפיורות.

==קישורים חיצוניים==
* [http://www.newadvent.org/cathen/02428e.htm ערך באנציקלופדיה הקתולית] 

קטגוריה:אישים שחיו במאה ה-11
קטגוריה:אנטי-אפיפיורים
וסטרבוטן (מחוז)

וסטרבוטן (בשוודית: Västerbottens län) הוא מחוז בצפון שוודיה. הוא גובל עם מחוזות וסטרנורלנד, ימטלנד ונורבוטן השוודים, עם מחוז נורלנד הנורווגי והמפרץ הבוטני.

== גאוגרפיה ==
מחוז וסטרבוטן שוכן בנורלנד ומכסה את חבלי הארץ לפלנד ואוניירמנלנד.

== עיריות ==
350x350 פיקסלים

===לפלנד השוודית===
* דורותיה
* ליקסלה
* מלאו
* סורסלה
* סטורומן
* וילהלמינה
* אוסלה

===וסטרבורן===
* נורחה
* רוברטספורש
* חלפתאו
* אומאו
* וינדן
* ונאס

===אוניירמנלנד===
* ביורהולם
* נורמלין

== ראו גם ==
* אומאו

==קישורים חיצוניים==

* 
* 

וסטרבוטן
רוברטספורש

קומין רוברטספורש (בשוודית: Robertsfors kommun) היא נפה הנמצאת במחוז וסטרבוטן שבצפון שוודיה. בשטחה שוכנת העיר רוברטספורש.

ישנם שלושה יישובים בקומין בעלי מעל 200 תושבים לפחות:
{|class="wikitable"
! # 
! יישוב 
!אוכלוסייה
|-
| 1 
|רוברטספורש
| align="right" | 2,030
|-
| 2
|אונסט
| align="right" | 603
|-
| 3 
|ביגדיאו
| align="right" | 512
|}
== היסטוריה ==
בשנת 1759 הפך כפר קטן בשם אדפסטמרק לרוברטספורש ברוק. היו אלה ג'ון ג'נינגס האירי וגיסו הסקוטי רוברט פינלי שייסדו את בניין הנפחייה החדש וכך נקראה הקומין על שמו.

== קישורים חיצוניים ==

* 

==הערות שוליים==

קטגוריה:שוודיה
קטגוריה:יישובים שהוקמו ב-1974
נזרקורה

נזרקורה היא העיר השלישית בגודלה בגינאה על פי אוכלוסייה, לאחר עיר הבירה קונאקרי והעיר קאנקאן, והעיר הכי גדולה באזור גינאה המיוערת שבדרום-מזרח גינאה. העיר היא בירתה של מחוז נזרקורה. נזרקורה היא מרכז מסחרי וכלכלי השוכן 569 ק"מ דרום-מזרחה מקונאקרי.

העיר הייתה מרכזו של מרד נגד השלטון הצרפתי ב-1911. כיום העיר מוכרת בעיקר בהיותה עיר שוק, ובעבודות הכסף שלה. אוכלוסיית העיר מנתה 107,329 תושבים בשנת 1996 (מפקד אוכלוסין). העיר גדלה באופן דרמטי עם מלחמות האזרחים שאירעו בשכנותיה ליבריה, סיירה לאון וחוף השנהב, ונכון לשנת 2008 האוכלוסייה המשוערת היא 300,000 תושבים. 

== היסטוריה ==
העיר התפתחה בקצב מהיר לאחר מלחמת העולם השנייה כאשר נהפכה למרכז ניהולי ומסחרי. בעיר נבנתה מנסרה והכלכלה המקומית צמחה בעקבות יצור של עץ לבוד. סביר להניח שעתידה הכלכלי של העיר יסתמך על סחר גדול בעפרות ברזל הקיים ליד העיר. 

העיר והגבול עם סיירה לאון וליבריה זכו להתפרצויות עם מלחמת האזרחים בשנות ה-90 של המאה ה-20 ובתחילת העשור הראשון במאה ה-21, ופליטים רבים הגיעו לנזרקורה במהלך מלחמת האזרחים הליברית הראשונה ובמלחמת האזרחים הליברית השנייה. פליטים אחרים הגיעו לעיר מחוף השנהב. לאחר הגירתם של הפליטים לעיר שוער שאוכלוסיית העיר מונה 300,000 תושבים.

ביולי 2013 אירעה 3 ימים של לחימה על רקע אתני-דתי. לחימה בין המוצא האתני הקפלי, שהם נוצרים או אנימיסטים, והמוצא האתני הקוניאנקי, שהם מוסלמים וקרובים למוצא האתני המלינקי הגדול יותר, כתוצאה ממנה לפחות 54 אנשים נהרגו. חלק מההרוגים נהרגו בדרכים אכזריות כגון שרפה בחיים וביתור באמצעות מצ'טות. האלימות נפסקה כאשר צבא גינאה עשה עוצר, והנשיא אלפה קונדה פנה לאזרחים בטלוויזיה וביקש מהם להירגע.

== אקלים ==

== תחבורה ==
הכביש המהיר N1 מחבר את העיר בצפונה עם העיר קאנקאן. בעיר קיים גם שדה התעופה נזרקורה .

==קישורים חיצוניים==

== הערות שוליים ==

קטגוריה:גינאה: ערים
עונת 1967/1968 בגביע אירופה למחזיקות גביע בכדורסל

עונת 1967/1968 בגביע אירופה למחזיקות גביע בכדורסל הייתה העונה השנייה של תחרות אירופית לקבוצות כדורסל והיא אורגנה על ידי פיב"א אירופה.

המשחק הראשון התקיים ב-23 בנובמבר 1967 והתחרות הסתיימה ב-4 באפריל 1968. בתחרות השתתפו 22 קבוצות. 

בתחילת התחרות התקיימו שני סיבובים של שלב הקדם בהם נקבעו 8 עולות לרבע הגמר. הסיבובים המוקדמים נערכו בשיטת משחק בית/משחק חוץ. בהמשך התקיימו משחקי רבע הגמר, חצי הגמר. גם הם נערכו בשיטת משחק בית/משחק חוץ. משחק הגמר נערך בעיר שנקבעה בתחילת התחרות. 

התחרות הסתיימה בניצחון של א.א.ק. אתונה היוון. 

==מהלך התחרות==
בשלבים המוקדמים נקבעו 8 עולות לשלב רבע הגמר.

===שלבי הגמר===

===משחק הגמר===

==ישראל בתחרות==
הפועל תל אביב הייתה הנציגה הישראלית בתחרות. היא התחילה את השלב המוקדם מהסיבוב השני בו היא הפסידה ל"רויאל 4" הבלגית בסיכום של שני משחקים 56:51 ו-66:88. 

==קישורים חיצוניים==
* [http://www.linguasport.com/baloncesto/internacional/clubes/c2/C2_68.htm פירוט התוצאות באתר לינואספורט]
* [http://www.todor66.com/basketball/Eurocups/Men_CWC_1968.html פירוט התוצאות באתר טודור]

קטגוריה:תחרויות כדורסל ב-1968
קטגוריה:תחרויות כדורסל ב-1967
קטגוריה:עונות בגביע ספורטה
יחסי מוזמביק–סין

יחסי מוזמביק–סין הם היחסים הדיפלומטיים בין רפובליקת מוזמביק לבין הרפובליקה העממית של סין. למוזמביק שגרירות בבייג'ינג ואילו לסין שגרירות במפוטו.

== היסטוריה ==
יחסי מוזמביק-סין החלו כבר בשנות ה-60, כאשר סין החלה לתמוך במאבק של מפלגת FRELIMO המרקסיסטית שפעלה נגד הקולוניאליזם הפורטוגלי והשלטון של פורטוגל במדינה. היחסים בין שתי המדינות נוסדו רשמית ב-25 ביוני 1975, זמן קצר לאחר שמוזמביק קיבלה עצמאות. בנובמבר 2006 הפכה מוזמביק למדינה האפריקאית ה-13 שנוספה לרשימת היעדים התיירותיים ביותר של סין.

=== ביקורים רשמיים ===
חו ג'ינטאו, נשיא הרפוליקה העממית של סין ערך ביקור רשמי במוזמביק בפברואר 2007, במהלכו התחייבו הוא ונשיא מוזמביק, ארמנדו גובזה, לשתף פעולה בתחומי הכלכלה, הטכנולוגיה, החקלאות, החינוך והספורט. כמו כן הוחלט כי שאנגחאי ומפוטו ייצרו מערכת יחסים של ערים אחיות.

== אזרחים המתגוררים במדינה השנייה ==
בין השנים 1992 - 2003, 22 אזרחי מוזמביק נסעו לסין במטרה ללמוד. ההערכות לגבי מספר האזרחים הסינים המתגוררים במוזמביק הוא בין 1,500 ל-12,000.

== סחר והשקעות ==
דפוס הסחר בין סין למוזמביק שונה מצורת הסחר של סין עם מדינות אחרות באפריקה כמו אנגולה, ניגריה וסודאן. סין מייבאת ממוזמביק בעיקר מוצרים חקלאיים וציוד לדיג, אולם גם חומרי גלם, תוך שהיא מייצאת מוצרים שונים ומכונות. בין השנים 2004 ו-2006, הסחר בין שתי המדינות שילש את עצמו מ-70 מיליון דולר ל-210 מיליון דולר, וסין הפכה לאחת משלושת שותפי המסחר הגדולים ביותר של מוזמביק, אחרי דרום אפריקה ופורטוגל. סין הפכה לקונה מרכזי של עץ ממוזמביק; על אף שהתקנות המקומיות קובעות כי אין לייצא עצים לא מעובדים מהמדינה, מתוך מטרה לאלץ מדינות זרות להקים מתקני עיבוד עץ במדינה, עצים רבים ולא מעובדים מיוצאים באופן לא חוקי. סין הפכה לשחקן חשוב בענף הבנייה במוזמביק; יותר משליש מבניית הדרכים החדשות בסין מבוצעות בידי קבלנים סינים. קבלנים ממדינות אחרות, שאיבדו את עסקיהם בשל העלויות הגבוהות שלהם, מתלוננים כי הקבלנים הסינים מעדיפים להביא למדינה את עובדיהם מסין מאשר להעניק תעסוקה למקומיים, וכי הם אינם מסייעים בהעברת טכנולוגיות למדינה. ב-10 החודשים הראשון של 2012, ערך הסחר היה 1.1 מיליארד דולר, כאשר מוזמביק הייתה שותפת הסחר ה-23 בגודלה של סין.

== סיוע לפיתוח מוזמביק ==
בנוסף למסחר, סין החלה לספק סיוע למוזמביק בנושא פיתוח המדינה. הבנק הסיני הלווה למוזמביק הלוואות נוחות לבניית תשתיות במדינה, למשל ב-2006, אז הלווה למוזמביק 60 מיליון דולר, ובהמשך ביטל חלק משמעותי מהחוב של מוזמביק למדינה, כמו גם ב-2001 עם 22 מיליון דולר ו-2007 אז ביטל חוב של 30 מיליון דולר. כמו כן הסינים בנו מספר מבנים ממשלתיים במוזמביק ללא תשלום, כמו בניין הפרלמנט והאצטדיון הלאומי של מוזמביק.

== הערות שוליים ==

מוזמביק
מלון טריפ ירושלים בת שבע

מלון "טריפ ירושלים בת שבע" (באנגלית: Tryp Jerusalem Bat Sheva Hotel) ממוקם בין הרחובות קינג ג'ורג' ושמואל הנגיד במרכז העיר ירושלים.
==היסטוריה==
המלון, שנקרא בעבר "מלון טירת בת שבע", נפתח לראשונה בפברואר 1969 והיה בבעלות מרדכי בן חיים ("רחביה מקרקעין" או בעבר "טירת בת שבע בע"מ"). למלון היו 70 חדרים בשבע קומות. רשת מלונות בזל (היום רשת 'אטלס') שכרה אותו לחמש שנים אך החזירה את המפתחות כעבור שלוש שנים בקירוב בשל סכסוך עם הבעלים. אחר כך הושכר כמשרדים של הסוכנות היהודית שהמטה שלה ממוקם בסמוך.

ביולי 2005 נמכר המבנה, כחלק מתהליך כינוס נכסים, לקבוצת משקיעים אמריקאים תמורת 11.2 מיליון דולר. לפני מכירת הנכס וכחלק ממדיניות התחדשות מרכז העיר, הוועדה המקומית אישרה לשנות את ייעוד הנכס ממלונאות למגורים, והתירה להקים בו מבנה רב קומות בשטח של 10,000 מ"ר עם 80 יחידות דיור. שנה לאחר מכן, הוגשה למתחם תוכנית של האדריכל אילן פיבקו. התוכנית עוררה ביקורת רבה ולא עברה בוועדות, הן בגלל גובה המבנים והן מחשש שהעיצוב אינו מתאים לעיר.

בשנת 2016 הושכר המלון על ידי היזם ראובן אלה, שבבעלותו גם מלון הספא "כרמים" בירושלים, מלונות "דניאל" ו"פאבליקה" בהרצליה, ושבעה מלונות בגרמניה, ועבר שיפוץ נוסף.
המלון נפתח רשמית במאי 2017. כיום במלון ישנן 11 קומות והוא מכיל 79 חדרי אירוח במגוון גדלים וסוויטה אחת. המלון פועל תחת המותג "טריפ" אשר שייך לרשת בתי המלון העולמית "וינדהאם", כשזהו המלון הראשון והיחיד שפועל כיום בישראל ושייך למותג זה.

על ניהול המלון אחראית רשת "לשם מלונות", הזכיינית של רשת "וינדהאם" בישראל, אשר מנהלת בתי מלון שונים ברחבי ישראל, בהם רמדה חדרה, רמדה נתניה ורמדה נצרת.

==קישורים חיצוניים==
*[https://www.tryp-jerusalem.co.il/ אתר מלון טריפ בת שבע ירושלים] 

<gallery>
|גלויה של מלון טירת בת שבע (כיום "מלון ירושלים בת שבע")
</gallery>

== הערות שוליים ==

קטגוריה:ירושלים: בתי מלון
קטגוריה:רחוב המלך ג'ורג' (ירושלים): מבנים
תומאס מורל

תומאס מורל (באנגלית: Thomas Morell 18 במרץ 1703 – 19 בפברואר 1784) היה לבריתן אנגלי, מומחה ללימודים קלאסיים ומדפיס.

== חייו == 
מורל נולד באיטון, בקינגהמשייר, ולמד באיטון קולג' ובקינגס קולג', קיימברידג' (תואר ראשון ב-1726, תואר שני ב-1730 ודוקטורט ב-1743).

מורל היה עמית ב"אגודת חוקרי עתיקות" של לונדון ובשנת 1768 נבחר ל"עמית החברה המלכותית" כ"רקטור של באקלנד בהרטפורדשייר, מחבר התזאורוס היווני שיצא לאור לא מכבר ועמית באגודת חוקרי העתיקות של לונדון, ג'נטלמן בקיא ומיומן בתולדות הטבע ובכל סעיף של ספרות הנימוסין" 

בשנת 1775 התמנה לכומר הצבאי בקסרקטין פורטסמות'.

מורל כתב את הדין וחשבון הארוך והמפורט ביותר ששרד עד ימינו על שיתוף פעולה עם הנדל.

הוא מת בשנת 1784 ונקבר בצ'יזוויק, לונדון.

== לבריות ==
מורל התפרסם בעיקר כלבריתן של האורטוריות הבאות מאת גאורג פרידריך הנדל:
* יהודה המכבי (1747)
* "יהושע" (1747)
* "אלכסנדר באלוס" (1748)
* "בחירתו של הרקולס" (1750) קיים ספק אם מורל היה הלבריתן
* "יפתח" (1752)
* "ניצחון הזמן והאמת" (1757) קרוב לוודאי שמורל היה הלבריתן

==קישורים חיצוניים==

==הערות שוליים==

קטגוריה:לבריתנים אנגלים
קטגוריה:גאורג פרידריך הנדל
קטגוריה:אורטוריות
קטגוריה:בוגרי איטון קולג'
קטגוריה:עמיתי החברה המלכותית
קטגוריה:ילידי 1703
קטגוריה:נפטרים ב-1784
אריאל ארנברג

אריאל ארנברג (נולד ב-11 באוקטובר 2001) הוא שחמטאי ישראלי בדרגת אמן בינלאומי, אלוף ישראל עד גיל 18. סגן אלוף אירופה עד גיל 16 לשנת 2017, ומקום שלישי באירופה עד גיל 18 לשנת 2018.

בשנת 2014 קיבל דרגת אמן פיד"ה ובשנת 2017 השיג דרגת אמן בינלאומי והפך בכך לאמן הבינלאומי הצעיר ביותר בישראל.

נכון לאוקטובר 2022 מדורג במקום ה-14 בישראל, לפי מד כושר.

==ביוגרפיה==
אריאל ארנברג הוא בנם של שמואל (שמוליק) ארנברג, יועץ נדל"ן ושל יעל ארנברג, פקידת בנק.
מאמניו הם רבי-האמנים: מיכאל רויז, טל בראון והאמן הבינלאומי אסף גבעון. וכן עובד עם רב אמן רם סופר.

החל משנת 2015 מייצג את מועדון כפר סבא בליגה הלאומית. מתגורר בראשון לציון.

==הישגים בולטים==
*2009 - זכה במקום ראשון באליפות ישראל עד גיל 8, שנערכה בכפר סבא, לאחר שצבר 7 נקודות מ-7 אפשריות.
*2011 - סיים במקום השני באליפות ישראל עד גיל 10, שנערכה בפתח תקווה, לאחר שצבר 7 נקודות מ-9 אפשריות.
*2013 - סיים במקום שלישי באליפות ישראל עד גיל 12, שנערכה בפתח תקווה, לאחר שצבר 6.5 נקודות מ-9 אפשריות.
*2013 - זכה במקום הראשון בתחרות הפתוחה במכביה ה-19, שנערכה בירושלים בטרם מלאו לו 12.
*2014 - זכה במקום הראשון באליפות ישראל עד גיל 14, לאחר שצבר 8.5 נקודות מ-9 אפשריות.
*2014 - בגיל 13, סיים במקום החמישי באליפות אירופה עד גיל 14.
*2015 - סיים במקום שני באליפות ישראל עד גיל 14, לאחר שצבר 7 נקודות מ-9 אפשריות.
*2015 - זכה במקום ראשון, בתחרות סגורה לצורך קבלת ציונים לדרגת רב-אמן, לאחר שצבר 5.5 נקודות מ-9 אפשריות, וזאת אף על פי שהיה מדורג מלכתחילה במקום האחרון.
*2016 - היה שותף לזכייתה של נבחרת ישראל באליפות אירופה לנוער עד גיל 18.
*2017 - זכה במדליית כסף באליפות אירופה עד גיל 16, שנערכה ברומניה, לאחר שצבר 7.5 נקודות מ-9 אפשריות.
*2018 - זכה במדליית ארד באליפות אירופה עד גיל 18, שנערכה בריגה שבלטביה, לאחר שצבר 6.5 נקודות מ-9 אפשריות.

==תחרויות בהן השתתף==
*המכביה ה-19 ב-2013
*אליפות אירופה בשחמט 2015

==קישורים חיצוניים==

* [https://www.youtube.com/watch?v=zbNabZ8r4N4#t=43m11s, ריאיון עם אריאל ארנברג], בתוכנית "כאן ועכשיו - חמש מקורי", 24 בספטמבר 2017

==הערות שוליים==

קטגוריה:אמנים בין-לאומיים ישראלים
קטגוריה:ראשון לציון: אישים
קטגוריה:חברי נבחרת הנוער של ישראל בשחמט
קטגוריה:ישראלים שנולדו ב-2001
הטופ מודל הבאה של גרמניה

הטופ מודל הבאה של גרמניה (Germany’s Next Topmodel) היא תוכנית מציאות גרמנית בהנחייתה של היידי קלום, המשמשת גם כשופטת וכמפיקה של התוכנית. התוכנית מהווה גרסה גרמנית לתוכנית האמריקאית "הטופ מודל הבאה" בהנחייתה של טיירה בנקס. 

התוכנית משודרת מ-2006 והזוכה בעונה הראשונה היא לנה גרק ובשנייה ברברה מייר. 

העונה ה-16 של התכנית עלתה לשידור ב-4 בפברואר 2021. התכנית צולמה תחת הנחיות מגפת הקורונה. העונה ה-17, עתידה לעלות לשידור ב-3 בפברואר 2022. 

התוכנית שונה במעט מן הפורמט המקורי בין היתר בכך שהזוכה בסוף העונה מוכרזת מול קהל בשידור חי בקלן, בעוד שבגרסה האמריקאית הזוכה מוכרזת באולפן מצולם.

בתוכנית המתמודדות מדגמנות גם ביעדים בינלאומיים מחוץ לגרמניה ובעונה השלישית המתמודדות בתוכנית השתתפו בתצוגה של קסטרו בתל אביב.

== קישורים חיצוניים ==

* 

קטגוריה:תוכניות מציאות גרמניות
קטגוריה:טופ מודל
קטגוריה:גרמניה: דוגמנות
קטגוריה:תוכניות טלוויזיה בשפה הגרמנית
קטגוריה:היידי קלום